section_heading: Objava
paragraph_text: Album je u kolovozu 2001. objavila Townsendova neovisna diskografska kuća HevyDevy Records. U Kanadi ga je objavio HevyDevy, u Japanu Sony, dok ga je u Europi i Sjevernoj Americi objavio InsideOut. Također je bila objavljena i ograničena inačica albuma s dvama CD-ima koja je sadržavala bonus pjesmu "Universal", videosnimku Townsendova koncerta u Japanu i audiokomentare o albumu.